turjo4nis/wikipedia-bn-dump-20250701 huggingface dataset:
লজিটেক

লজিটেক ইন্টারন্যাশনাল এস.এ. () একটি সুইস প্রযুক্তি পণ্য নির্মাতা প্রতিষ্ঠান। কোম্পানিটি কী-বোর্ড, মাউস, মাইক্রোফোন, গেম কন্ট্রোলার, ওয়েবক্যাম, হেডফোন, স্পীকার প্রস্তুত করে থাকে। ১৯৮১ সালে স্ট্যানফোর্ড বিশ্ববিদ্যালয়ের কম্পিউটার বিজ্ঞানের দুইজন মাস্টার্স অ্যালামনাই কোম্পানিটি প্রতিষ্ঠা করেন।

তথ্যসূত্র

বহিঃসংযোগ 

  
 Online Community
 Official Company Blog

১৯৮১-এ প্রতিষ্ঠিত কোম্পানি
সুইজারল্যান্ডের কোম্পানি
সুইজারল্যান্ডের ইলেকট্রনিক্স কোম্পানি
ন্যাসড্যাকে তালিকাভুক্ত কোম্পানি
১৯৮১-এ প্রতিষ্ঠিত কম্পিউটার কোম্পানি
গৃহ স্বতশ্চলীকরণ কোম্পানি
লাউডস্পিকার প্রস্তুতকারক
সুইজারল্যান্ডে সদর দফতর বহুজাতিক কোম্পানি
সুইজারল্যান্ডীয় মার্কা
সুইজারল্যান্ডের প্রযুক্তি কোম্পানি
কম্পিউটার পেরিফেরাল কোম্পানি
এইচটিসি

এইচটিসি কর্পোরেশন বা হাই টেক কম্পিউটার কর্পোরেশন () () তাইওয়ানের একটি প্রযুক্তি পণ্য নির্মাতা প্রতিষ্ঠান। প্রতিষ্ঠানটি স্মার্টফোন ও ট্যাবলেট পিসি প্রস্তুত করে থাকে। প্রতিষ্ঠানটি উইন্ডোজ ও অ্যান্ড্রয়েড অপারেটিং সিস্টেমে চলার উপযোগী হ্যান্ডসেট প্রস্তুত করে থাকে।

ইতিহাস 
এইচটিসি ১৯৯৭ সালে প্রতিষ্ঠিত হয়। প্রতিষ্ঠানটি শুরুর দিকে নোটবুক কম্পিউটার প্রস্তুত করতো। উইন্ডোজ অপারেটিং সিস্টেমে চলা প্রথম ফোনটি এইচটিসি প্রস্তুত করে, ২০০২ সালে।

তথ্যসূত্র

বহিঃসংযোগ 
 এইচটিসির অফিশিয়াল ওয়েবসাইট
 এইচটিসির অফিশিয়াল ফেসবুক পৃষ্ঠা

 
১৯৯৭-এ প্রতিষ্ঠিত কোম্পানি
হোম কম্পিউটার হার্ডওয়্যার কোম্পানি
তাইওয়ানের ইলেকট্রনিক্স কোম্পানি
তাইওয়ানী মার্কা
মোবাইল ফোন প্রস্তুতকারক
তাইওয়ানের টেলিযোগাযোগ কোম্পানি
স্মার্টফোন নির্মাতা কোম্পানি
তাইওয়ান স্টক এক্সচেঞ্জের তালিকাভুক্ত কোম্পানি
মতিউর রহমান পানু

মতিউর রহমান পানু (৩১ ডিসেম্বর, ১৯৩৯ - ২৪ মার্চ ২০২০) তিনি বাংলাদেশের একজন চলচ্চিত্র পরিচালক ও চলচ্চিত্র প্রযোজক। তিনি ১৯৬৪ সালে প্রথমে সহকারী পরিচালক হিসেবে কাজ শুরু করেন। ১৯৭৯ সালে তিনি হারানো মানিক ছবিটি পরিচালনা করে পরিচালক হিসেবে আত্মপ্রকাশ করেন।

তিনি ১৯৯০-১৯৯১ সালে ভারতের কলকাতায় বেদের মেয়ে জোসনা ছবিটি নির্মাণ করেন। ২০০২ সালের শেষ দিকে এসে বাংলাদেশ-ভারত যৌথ প্রযোজনায় নির্মিত মনের মাঝে তুমি অন্যতম সেরা ছবি । ২০০৫ সালে সালাউদ্দিন লাভলু পরিচালিত মোল্লা বাড়ীর বউ ছবিটিও তিনি প্রযোজনা করেন।

সংক্ষিপ্ত জীবনী 
মতিউর রহমান পানু ১৯৩৯ সালের ৩১ ডিসেম্বর বগুড়া সদর-এ জন্ম গ্রহণ করেন। বেড়ে উঠা বগুড়াতেই, তিনি ১৯৬২ সালে বগুড়া সেন্ট্রাল হাই স্কুল থেকে এসএসসি পাশ করেন এবং কিছু দিন পর বগুড়া জেলা থেকে ঢাকা চলে আসেন। ১৯৬৪ সালে তিনি বাংলাদেশ চলচ্চিত্র উন্নয়ন কর্পোরেশন (বিএফডিসি)তে পা রাখেন। প্রথমে তিনি কয়েকজন গুনি চলচ্চিত্র পরিচালকের সহকারী হিসেবে কাজ করেন, এঁদের মধ্যে দারাশিকো, সৈয়দ আউয়াল ও আকবর কবির পিন্টু। তিনি প্রধানত পরিচালক বাবুল চৌধুরী'র সহকারী হিসেবেই বেশি কাজ করেছেন যেমন- আঁকাবাঁকা, টাকা আনা পাই, প্রতিশোধসহ বেশ কয়েকটি ছবির। ১৯৭৯ সালে তিনি হারানো মানিক নামের এই ছবি পরিচালনা করে পরিচালক হিসেবে আত্মপ্রকাশ করেন।

১৯৯০-১৯৯১ সালের দিকে তিনি ভারতের কলকাতায় অঞ্জু ঘোষ এবং চিরঞ্জীতকে দিয়ে নির্মাণ করেন বেদের মেয়ে জোসনা এর মাঝের বছর গুলোতে তিনি বেশ কয়েকটি ছবি নির্মাণ করেন এগুলো হলো- আপন ভাই, নাগ মহল, নির্দোষ, সাহস, মান মর্যাদা, নির্যাতন ও সাথী।

২০০২ সালের শেষের দিকে তিনি বাংলাদেশ-ভারত যৌথ প্রযোজনায় রিয়াজ-পূর্ণিমা জুটিকে নিয়ে নির্মাণ করেন বহুল আলোচিত ও ব্যবসা সফল ছবি মনের মাঝে তুমি। ২০০৩ সালেও তিনি বাংলাদেশ-ভারত যৌথ প্রযোজনায় নির্মাণ করেন নসিমন নামে (বাংলাদেশে) ও বৌমার বনবাস নামে (ভারতে), এটিতে রিয়াজের বিপরীতে নাম ভূমিকায় ছিলেন শাবনূর।

এরপর তিনি আর কোনো চলচ্চিত্র পরিচালনা থেকে চলে এসেছেন চলচ্চিত্র প্রযোজনায়। ২০০৫ সালে তিনি জনপ্রিয় টিভি ধারাবাহিক নির্মাতা সালাউদ্দিন লাভলু পরিচালিত মোল্লা বাড়ীর বউ ছবিটি প্রযোজনা করেন। ২০০৭ সালের শেষর দিকে আজিজুর রহমান পরিচালিত ডাক্তার বাড়ী এবং সর্বশেষ ওরে সাম্পানওয়ালা ছবিটি প্রযোজনা করেন।

২০২০ সালের ২৪ মার্চ মঙ্গলবার রাতে উত্তরার নিজ বাসায় তিনি মৃত্যুবরণ করেন। বার্ধক্যজনিত নানা রোগে ভুগছিলেন তিনি।

পরিচালিত চলচ্চিত্রের তালিকা 
 হারানো মানিক (১৯৭৯)
 আপন ভাই
 নাগ মহল 
 নির্দোষ 
 সাহস 
 মান মর্যাদা 
 নির্যাতন 
 সাথী 
 বেদের মেয়ে জোসনা (ভারত)
 মনের মাঝে তুমি (২০০৩)

প্রযোজিত চলচ্চিত্রের তালিকা 
 নির্যাতন 
 বেদের মেয়ে জোসনা (বাংলাদেশ)
 গাড়িয়াল ভাই
 রঙ্গিলা
 নসিমন (বাংলাদেশ) ও বৌমার বনবাস (ভারত)
 মনের মাঝে তুমি (যৌথ ভাবে আব্বাস উল্লাহ সিকদার এর সাথে)
 মোল্লা বাড়ীর বউ (২০০৫)
 ডাক্তার বাড়ী
 ওরে সাম্পানওয়ালা

তথ্যসূত্র

বহিঃসংযোগ 
 

১৯৩৯-এ জন্ম
২০২০-এ মৃত্যু
২০শ শতাব্দীর বাংলাদেশী অভিনেতা
বগুড়া জেলার ব্যক্তি
বাংলাদেশী চলচ্চিত্র পরিচালক
বাংলাদেশী চলচ্চিত্র প্রযোজক
বাংলাদেশী মঞ্চ অভিনেতা
জুলিয়ান বার্নস

জুলিয়ান প্যাট্রিক বার্নস () (জন্ম: ১৯শে জানুয়ারি, ১৯৪৬) বিংশ শতাব্দীর শেষপাদে আবির্ভূত একজন ব্রিট্রিশ ঔপন্যাসিক। তিনি ২০১১ সালে বুকার পুরস্কার লাভ করেন। দ্য সেন্স অব অ্যান এন্ডিং () শিরোনামীয় উপন্যাসের জন্য তাকে এ পুরস্কার প্রদান করা হয়। এর আগেও তিনি ফ্লোবের্স প্যারট, ইংল্যান্ড, ইংল্যান্ড, ও আর্থার অ্যান্ড জর্জ বইয়ের জন্য তিনবার এ পুরস্কারের জন্য বিবেচতি হয়েছিলেন। এছাড়াও তিনি ড্যান কাভানা ছদ্মনামে অপরাধ কল্পকাহিনী লিখেন।

২০০৪ সালে তিনি অর্দ্র দে আর্ত এ দে লেত্র'র কমান্দোর উপাধিতে ভূষিত হন। এছাড়া তিনি সমারসেট মম পুরস্কার ও জেফ্রি ফেবার মেমোরিয়াল পুরস্কার লাভ করেন। ২০২১ সালে তিনি জেরুসালেম পুরস্কার লাভ করেন।

পুরস্কার ও সম্মাননা
 ২০২১: জেরুসালেম পুরস্কার
 ২০১৬: সিগফ্রিড লেনৎস পুরস্কার
 ২০১৫: জিঙ্কলার পুরস্কার
 ২০১২: ইউরোপিজ লিতারেতুরপ্রিজস
 ২০১১: কস্টা বুক পুরস্কার, দ্য সেন্স অব অ্যান এন্ডিং-এর জন্য ক্ষুদ্রতালিকাভুক্ত
 ২০১১: বুকার পুরস্কার, দ্য সেন্স অব অ্যান এন্ডিং-এর জন্য বিজয়ী
 ২০১১: সাহিত্যে ডেভিড কোহেন পুরস্কার
 ২০০৮: স্যান ক্লেমেন্ট সাহিত্য পুরস্কার
 ২০০৪: অদ্র দে আর্ত এ দে লেত্রর কমান্দোর (শ্যভালিয়ে, ১৯৮৮)
 ২০০৪: ইউরোপীয় সাহিত্যের জন্য অস্ট্রিয়ান স্টেট পুরস্কার
 ১৯৯৩: শেকসপিয়ার পুরস্কার
 ১৯৯২: প্রি ফেমিনা এত্রঁজে, টকিং ইট অভার-এর জন্য বিজয়ী
 ১৯৮৬: আমেরিকান একাডেমি অ্যান্ড ইনস্টিটিউট অব আর্টস অ্যান্ড লেটার্স থেকে ই. এম. ফরস্টার পুরস্কার
 ১৯৮৫: জেফ্রি ফেবার মেমোরিয়াল পুরস্কার
 ১৯৮১: সমারসেট মম পুরস্কার

তথ্যসূত্র

বহিঃসংযোগ 
 জলিয়ান বার্নস-এর গ্রন্থ তালিকা
 বুকার বিজয়ী দ্য সেন্স অব অ্যান এন্ডিং উপন্যাসের আলোচনা

১৯৪৬-এ জন্ম
জীবিত ব্যক্তি
২০শ শতাব্দীর ব্রিটিশ ঔপন্যাসিক
২১শ শতাব্দীর ব্রিটিশ ঔপন্যাসিক
ইংরেজ অজ্ঞেয়বাদী
ইংরেজ স্মৃতিকথাকার
উত্তর আধুনিক লেখক
ম্যাগডালেন কলেজ, অক্সফোর্ডের প্রাক্তন শিক্ষার্থী
লন্ডনের লেখক
লেস্টারের ব্যক্তি
অদ্র দে আর্ত এ দে লেত্রর কমান্দোর
ডেভিড কোহেন পুরস্কার প্রাপক
প্রি ফেমিনা এত্রঁজে বিজয়ী
প্রি মেদিসি এসাই বিজয়ী
বুকার পুরস্কার বিজয়ী
২০শ শতাব্দীর ইংরেজ ঔপন্যাসিক
২১শ শতাব্দীর ইংরেজ ঔপন্যাসিক
২১শ শতাব্দীর প্রাবন্ধিক
২০০৮ গ্রীষ্মকালীন অলিম্পিকে মল্লক্রীড়া – মহিলাদের ১০০০০ মিটার

২০০৮ অলিম্পিক গেমসে মহিলাদের ১০০০০মিটার দৌড়ানোর প্রতিযোগিতা আগস্টের ১৫ তারিখে অনুষ্ঠিত হয় বেইজিং ন্যাশনাল স্টেডিয়ামে। ২৯:৫৪.৬৬সেকেন্ড সময়ে নতুন আলিম্পিক রেকর্ড করে ইথিওপিয়ার তিরুনেশ দিবাবা জয়ী হন।

যোগ্যতানির্ণায়ক মাপকাঠি ছিল ৩১:৪৫.০০সেকেন্ড (A মান) এবং ৩২:২০.০০সেকেন্ড (B মান)।

রেকর্ড 
এই প্রতিযোগিতার আগে বিশ্ব ও অলিম্পিক রেকর্ড নিচে দেওয়া হল।

এই অলিম্পিকে যে অলিম্পিক রেকর্ড গড়া হয়, সেটি নিচে দেওয়া হল।

তিরুনেশ দিবাবা ওএলভান আবেলিগিসে উভয়েই আগের অলিম্পিক রেকর্ডের থেকে কম সময় করেন, যা ১০০০০মিটারে সর্বকালের, যথাক্রমে, দ্বিতীয় ও তৃতীয় সেরা সময়।

ফলাফল 
এখানে সময়ের একক সেকেন্ড। নিম্নলিখিত শব্দসংক্ষেপগুলি ব্যবহার করা হয়েছে, -

 DNS = শুরু করেননি (did not start)
 DNF = শেষ করেননি (did not finish)
 DSQ = অপসৃত (disqualification)

 PB = ব্যক্তিগত সেরা (personal best)
 SB = মরশুম সেরা (season best)
 NR = জাতীয় রেকর্ড (national record)
 CR = মহাদেশীয় রেকর্ড (continental record)
 OR = অলিম্পিক রেকর্ড (olympic record)
 WR = বিশ্ব রেকর্ড (world record)

তথ্যসূত্র 

২০০৮ গ্রীষ্মকালীন অলিম্পিকে মল্লক্রীড়া
বেদান্ত

বেদান্ত বা উত্তর মীমাংসা হিন্দু দর্শনের আস্তিক শাখা। বেদান্ত দর্শনের মূল ভিত্তি উপনিষদ। "বেদান্ত" শব্দটির অর্থ "বেদের অন্ত বা শেষ ভাগ"। অন্য ভাবে বলতে গেলে বেদের সর্বশেষ সিদ্ধান্তই বেদান্ত। প্রথমে বেদান্ত বলতে শুধু উপনিষদকে বোঝাত। পরবর্তীতে ভগবদ্গীতা ও ব্রহ্মসূত্র বৈদান্তিক ধর্মগ্রন্থের স্বীকৃতি পায়। যদিও কোন নির্দিষ্ট একটি গ্রন্থ বেদান্ত দর্শনের উৎস নয়।

সমস্ত বেদান্ত দর্শন, তাদের আলোচনার ক্ষেত্রে, নিজেদেরকে নিয়ে উদ্বিগ্ন, কিন্তু সত্তাতত্ত্ব, পরিত্রাণ তত্ত্ব ও জ্ঞানতত্ত্ব সম্পর্কে তাদের দৃষ্টিভঙ্গিতে ভিন্ন। বেদান্ত দর্শনে বৈদিক যজ্ঞ ও ক্রিয়াকর্মের বদলে ধ্যান, আত্মনিয়ন্ত্রণ ও আধ্যাত্মিকতার প্রতি অধিক গুরুত্ব আরোপ করা হয়। এই শাখার প্রধান উপশাখাগুলো হল: অদ্বৈত বেদান্ত, বিশিষ্টাদ্বৈত, দ্বৈত; এবং অপ্রধান উপশাখাগুলো হল: শুদ্ধাদ্বৈত, দ্বৈতাদ্বৈত ও অচিন্ত্য ভেদ অভেদ। এগুলোর মধ্যে অদ্বৈত বেদান্ত প্রধান ও সবচেয়ে প্রভাবশালী।

বেদান্তের আধুনিক বিকাশের মধ্যে রয়েছে নব্য-বেদান্ত, এবং স্বামীনারায়ণ সম্প্রদায়ের বৃদ্ধি। অদ্বৈত বেদান্ত এবং নব্য-বেদান্ত ব্যতীত এই সমস্ত দর্শন  বৈষ্ণবধর্মের সাথে সম্পর্কিত এবং ভক্তির উপর জোর দেয়, বিষ্ণু বা কৃষ্ণ বা সম্পর্কিত প্রকাশ সম্পর্কে, সর্বোচ্চ বাস্তবতা। স্বামী বিবেকানন্দের মতো হিন্দু আধুনিকতাবাদীদের প্রভাবের কারণে অদ্বৈত বেদান্ত পশ্চিমে যথেষ্ট মনোযোগ আকর্ষণ করলেও, অন্যান্য বেদান্ত ঐতিহ্যের অধিকাংশকে বৈষ্ণব ধর্মতত্ত্বের একটি রূপকে বক্তৃতা হিসেবে দেখা হয়।

আরও পড়ুন 
 
 
 
 Sankara and Indian Philosophy, by Natalia Isayeva
 A History of Early Vedanta Philosophy by Hajime Nākāmura
 Encyclopedia of Indian Philosophies and "Vedanta Sutras of Nārāyana Guru" by Karl Potter and Sibajiban Bhattachārya
 Isherwood, Bowles, Vedanta, Wicca, and Me by Lee Prosser. 2001. 
 The Upanishads by Sri Aurobindo. Sri Aurobindo Ashram, Pondicherry, 1972.
 Vedanta Treatise-The Eternities by Swami Pārthasārathy
 Vedanta: A Simple Introduction by Pravrajika Vrajaprana
 Swami Bhoomānanda Tirtha Narayanashrama Tapovanam

তথ্যসূত্র 

 
হিন্দু দর্শন
ভারতীয় দর্শন
সংস্কৃত শব্দ ও শব্দবন্ধ
বেদ
আস্তিক
চেতনা
হিন্দু দার্শনিক ধারণা
অধিদর্শন
অদ্বৈতবাদ
শুদ্ধাদ্বৈত

শুদ্ধাদ্বৈত বেদান্ত হিন্দু দর্শনের বেদান্ত শাখার একটি অপ্রধান উপশাখা। বল্লভ সম্প্রদায় বা পুষ্টিমার্গের প্রতিষ্ঠাতা বল্লভাচার্য (১৪৭৯-১৫৩১ খ্রিষ্টাব্দ) এই মতবাদের প্রধান প্রবক্তা। এটি একটি বৈষ্ণবীয় মত। এই মতাবলম্বী বল্লভ সম্প্রদায় কৃষ্ণের পূজা করে থাকে। বল্লভাচার্যের শুদ্ধ অদ্বৈতবাদ অদ্বৈত বেদান্ত মতের থেকে আলাদা।

বল্লভ সম্প্রদায়ের মতে, বল্লভাচার্য স্বয়ং কৃষ্ণের কাছ থেকে "শ্রীকৃষ্ণ শরণম্‌ মম" মন্ত্রটি পেয়েছিলেন। এই মন্ত্রটিকে "ব্রহ্মসম্বন্ধ মন্ত্র" বলা হয়। আবার কৃষ্ণের মুখনিঃসৃত বলে এটিকে "মুখাবতার" নামেও অভিহিত করা হয়। বল্লভ সম্প্রদায় বিশ্বাস করে যে, এই মন্ত্র জপ করলে আত্মা সকল দোষ ও পাপ থেকে মুক্ত হতে পারবে।

নাথদ্বারের শ্রীনাথজি মন্দির ও সুরদাস-সহ অষ্টকবির (যাঁরা অষ্টচাপ নামে পরিচিত) রচনা বল্লভ সম্প্রদায়ের উপাসনার কেন্দ্রবিন্দু।

পাদটীকা

তথ্যসূত্র

বহিঃসংযোগ 
 Pushtimarg

হিন্দু দর্শন
বৈষ্ণবধর্ম
সংস্কৃত শব্দ ও শব্দবন্ধ
ভক্তি আন্দোলন
ভারতীয় দর্শন
বৈষ্ণব সম্প্রদায়
অদ্বৈতবাদী
বেদান্ত
গীতি কাব্য

গীতি কাব্য একজন কবির একান্ত ব্যক্তি-অনুভূতির সহজ, সাবলীল গতি ও ভঙ্গীমায় সঙ্গীত-মুখর জীবনের আত্ম-প্রতিফলন। এটি গীতি কবিতা নামেই সাহিত্যামোদী ব্যক্তিবর্গের কাছে সমধিক পরিচিত। বঙ্কিমচন্দ্র চট্টোপাধ্যায় বলেন,

ভিত্তি মূল 
গীতি কাব্য অনুভূতির বহিঃপ্রকাশ বলে সাধারণতঃ দীর্ঘকায় হয় না। কারণ কোন অনুভূতিই দীর্ঘকাল স্থায়ী নয়। কিন্তু কোন কবি যদি গীতি কবিতায় তার ব্যক্তি-অনুভূতিকে একান্ত আন্তরিকতার সাথে অনায়াসে দীর্ঘকারে বর্ণনা করতে পারেন, তবে তার মূল রস ক্ষুণ্ন হয় না। কবির আন্তরিকতাই শ্রেষ্ঠ গীতি কবিতা বা গীতি কাব্যের একমাত্র কষ্টি-পাথর।

ইংরেজি সাহিত্যে গীতি কাব্য লিরিক নামে অভিহিত হয়ে থাকে। বীণাযন্ত্র সহযোগে এই শ্রেণীর সঙ্গীত-কবিতা গীত হতো বলে এটি লিরিক বা গীতকবিতা নামে চিহ্নিত।

গান 
শব্দ চয়নের ব্যাপারে গান রচয়িতার স্বাধীনতা নাই। কারণ, সুরাত্মক ও সহজে উচ্চারণ করা যায় এমন শব্দই তার পক্ষে উপযোগী। গানে ছন্দেবৈচিত্র্য সম্ভব নয়, কারণ কোন বিশিষ্ট ছন্দের পুণরাবৃত্তির সাহায্যে গান রচয়িতা গানের মূল ভাবটিকে গভীরতর করে তোলেন। এগুলো ছাড়াও গানে সুরের প্রাধান্য থাকে; গীতিকবিতায় কথা ও সুরের সমন্বয় থাকে। গানে একাধিক ভাব-কল্পনা সম্ভব নয; গীতি কাব্যে ভাব-কল্পনার বিচিত্রতা ও সুর-সঙ্গতি শুধু সম্ভবপর নয়, সুসাধ্যও বটে।

যে-কবিতায় কবির আত্মনুভূতি বা একান্ত ব্যক্তিগত বাসনা-কামনা ও আনন্দ-বেদনা তার প্রাণের অন্তঃস্থল থেকে আবেগ-কম্পিত সুরে অখণ্ড ভাবমূর্ত্তিতে আত্মপ্রকাশ করে, তাকেই গীতি-কাব্য বা গীতিকবিতা বলে। এতে পরিপূর্ণ মানবজীবনের ইঙ্গিত নাই; এটি একক পুরুষের একান্ত ব্যক্তিগত আনন্দ-বেদনায় পরিপূর্ণ। কবি এখানে আত্ম-বিমুগ্ধ, তাই সমস্তটি কবিতাব্যাপী তার প্রাণ-স্পন্দন অনুভব করা যায়। কবি তার ব্যক্তি-অনুভূতি অথবা বিশিষ্ট মানসিকতা একে স্নিগ্ধ কান্তি দান করে। তার চরিত্রের কমনীয়তা, নমনীয়তা বা দৃঢ়তা এতে প্রতিফলিত হয়। সংক্ষেপে বলা যায়, গীত কবিতা কবির আত্ম-মুকুর বিশেষ। রবীন্দ্রনাথ বলেন,

গীতিকবিতার মধ্যে আমরা আন্তরিকতাপূর্ণ অনুভূতি, অবয়বের স্বল্পতা, সঙ্গীত-মাধুর্য্য ও গতিস্বাচ্ছন্দ্য - এই কয়েকটি জিনিস প্রত্যাশা করি। বলাবাহুল্য যে, গীতিকবিতা গান না হলেও আজ পর্যন্ত বাংলা সাহিত্যে যে গীতি-কবিতা সৃষ্টি হয়েছে, তাতে সুরের প্রাধান্য অব্যাহত রয়েছে।

মহাকবি 
একজন গীতিকবি যেমন আত্মসচেতন, মহাকবিও তেমনই আত্মসচেতন। তাদের মধ্যেকার পার্থক্য শ্রেণীগত নয, ভাবগত কারণে। গীতি কবি আপনাকে কেন্দ্র করে নিজের উপলদ্ধ জগৎ সৃষ্টি করেন। মহাকবির ব্যক্তি-পরায়ণতা আরও বিস্তৃত। গীতিকবি অন্ধ, মহাকবি সহস্র-চক্ষু, গীতিকবি আত্মরতিসম্পন্ন, মহাকবি স্বকীয় কল্পনার আলোকে নির্বাচিত বিষয়বস্তু অবলম্বনে সর্বজনীন মানবতাকে নিরীক্ষণ করেন। মিল্টন আর্থারের কাহিনী পরিত্যাগ করে বাইবেল-বর্ণিত আদিম মানবের পতন কাহিনীকেই মহাকাব্যের সামগ্রীরূপে গ্রহণ করেছিলেন। কারণ এটি তার বিপুল ব্যক্তিত্বের রসে রসায়িত হয়ে এমন কাব্য রচনার সাহায্য করবে, যাতে তিনি ঐশ্বরিক বিধানকে মানবভাগ্যের সাথে সংযুক্ত করে দেখাতে পারবেন। মধুসূদনও রামায়ণের যে-কাহিনী গ্রহণ করেছেন, তার ব্যঞ্জনা ব্যক্তি-নির্বিশেষ হলেও তা মাইকেল মধুসূদন দত্তের কবি-মানসের ও জীবনদর্শনের সহায়ক।

তথ্যসূত্র 

সাহিত্য
কাব্য
সঙ্গীত
কবিতার ধারা
জন পোপল

জন অ্যান্থনি পোপল () (অক্টোবর ৩১, ১৯২৫ - মার্চ ১৫, ২০০৪) একজন নোবেল পুরস্কার বিজয়ী ব্রিটিশ তাত্ত্বিক রসায়নবিদ।

শিক্ষাজীবন 
জন পোপল ১৯৪৩ সালে বৃত্তি নিয়ে কেম্ব্রিজ বিশ্ববিদ্যালয়-এ পড়তে যান। তিনি ১৯৪৬ সালে বি.এ ডিগ্রি অর্জন করেন। ১৯৫১ সালে গণিতে ডক্টরেট ডিগ্রি অর্জন করেন। ১৯৫৪ সালে কেম্ব্রিজ বিশ্ববিদ্যালয় এর গণিত অনুষদে প্রভাষক হিসেবে যোগদান করেন। ১৯৫৮ সালে ন্যাশনাল ফিজিক্যাল ল্যাবরেটরিতে যোগদান করেন। ১৯৬৪ সালে কার্নেগী মেলন ইউনিভার্সিটি-তে যোগদান করেন।

অর্জন 
১৯৬১ সালে তিনি রয়েল সোসাইটির সদস্য হন। ২০০৩ সালে অর্ডার অব দ্য ব্রিটিশ এম্পায়ার-এ ভূষিত করা হয়।

মৃত্যু 
লিভার ক্যান্সারে আক্রান্ত হয়ে পোপল ২০০৪ সালে শিকাগোতে মৃত্যুবরণ করেন।

কর্মজীবন 
১৯৪৫ থেকে ১৯৪৭ সাল পর্যন্ত তিনি ব্রিস্টল এরোপ্লেন কোম্পানিতে কর্মরত ছিলেন।

তথ্যসূত্র

বহিঃসংযোগ 

রসায়নবিদ
কার্নেগী মেলন বিশ্ববিদ্যালয়ের শিক্ষক
১৯২৫-এ জন্ম
২০০৪-এ মৃত্যু
নোবেল বিজয়ী রসায়নবিদ
রসায়নে ওল্ফ পুরস্কার বিজয়ী
আর্ভিং ল্যাংমিউয়র অ্যাওয়ার্ড বিজয়ী
লিনাস পাউলিং অ্যাওয়ার্ড বিজয়ী
কপলি পদক বিজয়ী
ইংরেজ নোবেল বিজয়ী
ট্রিনিটি কলেজ, কেমব্রিজের প্রাক্তন শিক্ষার্থী
তাত্ত্বিক রসায়নবিদ
যকৃতের ক্যান্সারে মৃত্যু
রয়েল সোসাইটির সভ্য
ব্রিটিশ নোবেল বিজয়ী
অ্যালান পারলিস

অ্যালান পারলিস (১লা এপ্রিল, ১৯২২ - ৭ই ফেব্রুয়ারি, ১৯৯০) একজন আমেরিকান কম্পিউটার বিজ্ঞানী। তিনি ১৯৬৬ সালে প্রথম টুরিং পুরস্কার লাভ করেন।

শিক্ষাজীবন 
অ্যালান পারলিস ১৯৪৩ সালে কার্নেগী মেলন ইউনিভার্সিটি থেকে রসায়নে ব্যাচেলর ডিগ্রি অর্জন করেন। তিনি ম্যাসাচুসেট্‌স ইনস্টিটিউট অফ টেকনোলজি থেকে গণিতে ১৯৪৯ সালে মাস্টার্স ও ১৯৫১ সালে পিএইচডি ডিগ্রি অর্জন করেন।

কর্মজীবন 
১৯৫২ সালে তিনি (Purdue University) তে যোগদান করেন। ১৯৫৬ সালে কার্নেগী মেলন ইউনিভার্সিটিতে যোগদান করেন। সেখানে তিনি গণিত বিভাগের সভাপতি ছিলেন এবং কম্পিউটার বিজ্ঞান বিভাগের প্রথম সভাপতি ছিলেন। ১৯৬২ সালে তিনি অ্যাসোসিয়েশন ফর কম্পিউটিং মেশিনারির প্রেসিডেন্ট নির্বাচিত হন। ১৯৭১ সালে তিনি ইয়েল বিশ্ববিদ্যালয় এ কম্পিউটার বিজ্ঞান বিভাগে যোগ দেন এবং সভাপতি হন।

পুরস্কার 
১৯৬৬ সালে অগ্রসর প্রোগ্রামিং কৌশলাদি এবং কম্পাইলার তৈরির ক্ষেত্রে প্রভাবের জন্য তাকে টুরিং পুরস্কার প্রদান করা হয়।

তথ্যসূত্র 

১৯২২-এ জন্ম
১৯৯০-এ মৃত্যু
কম্পিউটার বিজ্ঞানী
আমেরিকান কম্পিউটার বিজ্ঞানী
কার্নেগী মেলন বিশ্ববিদ্যালয়ের প্রাক্তন শিক্ষার্থী
ম্যাসাচুসেটস ইনস্টিটিউট অব টেকনোলজির প্রাক্তন শিক্ষার্থী
কার্নেগী মেলন বিশ্ববিদ্যালয়ের শিক্ষক
ইয়েল বিশ্ববিদ্যালয়ের শিক্ষক
মার্কিন কম্পিউটার বিজ্ঞানী
টুরিং পুরস্কার বিজয়ী
দ্বিতীয় বিশ্বযুদ্ধের মার্কিন সেনা কর্মকর্তা
ইহুদি মার্কিন বিজ্ঞানী
ঐচ্ছিক পেশী

ঐচ্ছিক পেশী বা কঙ্কাল পেশী () যে পেশী অনুপ্রস্থে রেখাযুক্ত ও ব্যক্তির ইছামত নিয়ন্ত্রিত হয়,এবং যা দেহের কঙ্কালের উপর থাকে তাকে ঐচ্ছিক পেশী বা কঙ্কাল পেশী বা সরেখ পেশী বলে।

ঐচ্ছিক পেশীর গঠন ও কাজ

এই পেশী গুলির সংকোচন আমাদের ইচ্ছার উপর নির্ভর করে। এগুলি অস্থিসংলগ্ন থাকে বলে এদের অনেক সময় অস্থি পেশী (Skeletal muscle) ও বলে। মোট ঐচ্ছিক পেশীর ওজন আমাদের দেহের ওজনের প্রায় চল্লিশ শতাংশ। 

গঠন: ঐচ্ছিক পেশী প্রচুর সমান্তরাল পেশীতন্তু নিয়ে গঠিত। পেশীগুলি টেনডনের (Tendon) সাহায্যে অস্থির সঙ্গে যুক্ত থাকে। পেশীতে রক্ত নালী এবং স্নায়ুও দেখা যায়। প্রতিটি পেশীতন্তু বা কোষ ১৫-৪০ মাইক্রন ব্যাসযুক্ত এবং একটি পাতলা পর্দা দিয়ে ঢাকা থাকে। একে সারকোলেমা (Sercolemma) বলে। এর নীচ বরাবর অনেকগুলি করে গোলাকার নিউক্লিয়াস দেখা যায়। পেশী কোষের সাইটোপ্লাজমকে সারকোপ্লাজম (Sarcoplasm) বলে। সারকোপ্লাজমে মাইটোকনন্ড্রিয়া ছড়িয়ে থাকে। এ ছাড়া গ্লাইকোজেনও দেখা যায়। সারকোপ্লাজমের মধ্যে সমান্তরালভাবে প্রচুর মায়োফাইব্রিল (Myofibril) অবস্থান করে। এদের এক একটির ব্যাস প্রায় এক মাইক্রন। মায়োফাইব্রিলের ভেতরে সমান্তরাল ভাবে অবস্থিত দুরকমের ফিলামেন্ট দেখা যায়। এদের একটির নাম অ্যাকটিন (Actin) এবং অপরটির নাম মায়োসিন (Myosin)। একএকটি পেশীকোষে এই ধরনের ফিলামেন্ট প্রায় এক কোটি করে থাকে। ইলেকট্রন মাইক্রোস্কোপে এদের দেখা যায়। ফিলামেন্ট গুলি পেশী সংকোচনে উল্লেখযোগ্য অংশ নেয়। অ্যাকটিন এবং মায়োসিনের পর্যায়ক্রমিক অবস্থান পরিবর্তনের ফলে পেশী সংকোচন ঘটে। পেশীতন্তুতে আড়াআড়ি ডোরা দাগ দেখা যায়। তাই এই ধরনের পেশীগুলিকে চিহ্নিত পেশী (Striped বা Striated muscle) বলা হয়। 

কাজ: ইচ্ছাকৃত অঙ্গ সঞ্চালনের কাজে এই পেশীগুলি ব্যবহৃত হয়।

রোগশঙ্কামূলক গুরুত্ব

ক্ষয়িষ্ণুতা (অ্যাট্রোফি) 
প্রতিদিন এক থেকে দুই শতাংশের মধ্যে পেশী ভেঙে পুনর্নির্মাণ হয়। নিষ্ক্রিয়তা, অপুষ্টি, রোগ এবং জরাগ্রস্ততাজনিত ভাঙ্গন পেশী সংশ্লেষ বা সারকোপেনিয়ার দিকে ঝুঁকি বাড়িয়ে তোলে ।

তথ্যসূত্র

বহিঃসংযোগ 
 Skeletal Muscles

পেশীতন্ত্র
নূরুল হক ভূঁইয়া

নূরুল হক ভূঁইয়া ছিলেন একজন বাঙালি রসায়নের অধ্যাপক এবং রাজনীতিবিদ। তিনি তমদ্দুন মজলিসের একজন প্রথম সারির নেতা ছিলেন এবং বাংলা ভাষা আন্দোলনের সময় গঠিত রাষ্ট্রভাষা সংগ্রাম পরিষদের প্রথম সমন্বয়কারী ছিলেন।

প্রাথমিক জীবন 
নূরুল হক ভূঁইয়া নারায়ণগঞ্জ জেলার সোনারগাঁ উপজেলার নোয়াগাঁও ইউনিয়নের ব্রহ্মপুত্র নদের কুলঘেষা গোবিন্দপুর গ্রামে ১৯১৯ সালের ৫ মে জন্মগ্রহণ করেন। তার পিতার নাম শাহাব উদ্দিন ভূঁইয়া।

নূরুল হক ভূঁইয়া গোবিন্দপুর সরকারি প্রাথমিক বিদ্যালয় থেকে প্রাথমিক শিক্ষা সমাপ্ত করে ঢাকায় চলে আসেন। ১৯৪৪ সালে ঢাকা বিশ্ববিদ্যালয়ের রসায়ন বিভাগ থেকে বিএসসি (অনার্স) এবং ১৯৪৫ সালে এমএসসি ডিগ্রি অর্জন করেন।

ভাষা আন্দোলন 
তিনি তমদ্দুন মজলিসের একজন প্রবীণ নেতা এবং ভাষা আন্দোলনের সময় গঠিত রাষ্ট্রভাষা সংগ্রাম পরিষদের প্রথম আহ্বায়ক ছিলেন। তিনি ঢাকা বিশ্ববিদ্যালয়ের স্যার এ এফ রহমান হলের প্রতিষ্ঠাতা প্রভোস্ট ছিলেন। তিনি ১৯৪৭ সালের অক্টোবর থেকে ১৯৪৮ সালের ফেব্রুয়ারি পর্যন্ত ভাষা আন্দোলনের প্রথম আহ্বায়ক ছিলেন।

কর্মজীবন 
১৯৪৬ সালে তিনি ঢাকা বিশ্ববিদ্যালয় ফলিত রসায়ন বিভাগে প্রভাষক হিসাবে যোগ দেন। ১৯৭২ সালে ফলিত রসায়ন বিভাগ সৃষ্টি করা হলে তিনি সেই বিভাগে যোগ দেন। ১৯৮৩ সালে তিনি অধ্যাপক হিসাবে অবসর গ্রহন করেন। তবে ১৯৯৩ সাল পর্যন্ত তিনি সংখ্যাতিরিক্ত অধ্যাপক হিসেবে কর্মরত ছিলেন। পাটের অগ্নিরোধক মিশ্রন এবং দ্রুত গতিবেগ সম্পন্ন বিমান ও অন্যান্য ইঞ্জিনের প্রয়োগযোগ্য ‘সলিড লুব্রিকেন্ট’ জাতীয় প্রযুক্তি উদ্ভাবন করে তিনি আন্তর্জাতিক স্বীকৃৃতি লাভ করেন।

পারিবারিক জীবন
তার স্ত্রীর নাম ফাতেমা খাতুন। তিন পুত্র চার কন্যার জনক। নূরুল ইসলাম ১৯৯৮ সালের ২রা এপ্রিল বঙ্গবন্ধু মেডিকেল হাসপাতালে চিকিৎধীন অবস্থায় মৃত্যুবরণ করেন।

তথ্যসূত্র 

বাংলাদেশী রাজনীতিবিদ
বাংলা ভাষা আন্দোলনের সক্রিয় কর্মী
বাংলাদেশী শিক্ষায়তনিক
ঢাকা বিশ্ববিদ্যালয়ের শিক্ষক
১৯৯৮-এ মৃত্যু
কল্লোল যুগ

কল্লোল যুগ বলতে বাঙলা সাহিত্যের একটি ক্রান্তি লগ্নকে বোঝায় যখন বাঙলা কবিতা ও কথাসাহিত্যে আধুনিকতার বীজ অঙ্কুরিত হয়েছিল।

বৈশিষ্ট্য 
কল্লোল নামীয় একটি সাময়িক পত্রের মাধ্যমে একদল তরুণ কবি-সাহিত্যিকের হাতে পাশ্চাত্য আধুনিকতার পত্তন হয়। অচিরেই অন্যান্য সাময়িক ও সাহিত্য পত্রেও এই আধুনিকতার অগ্নিস্পর্শ লাগে। প্রথম বিশ্বযুদ্ধোত্তর কালে ১৯৩০-এর দশক কল্লোল যুগের সমার্থক। কবি বুদ্ধদেব বসু এই নবযুগের অন্যতম কাণ্ডারী। যে সময়ে কল্লোলের আবির্ভাব তখন বাঙলা সাহিত্যের দিগন্ত সর্বকোণে কবি রবীন্দ্রনাথের প্রভাবে প্রোজ্জ্বল। কল্লোল যুগের নাবিকদের মূল লক্ষ্য ছিল রবীন্দ্র বৃত্তের বাইরে সাহিত্যের একটি মৃত্তিকাসংলগ্ন জগৎ সৃষ্টি করা। কল্লোল যুগের একটি প্রধান বৈশিষ্ট ছিল রবীন্দ্র বিরোধিতা।

১৯২৩ সালে প্রবর্তিত কল্লোল পত্রিকার কর্ণধার ছিলেন দীনেশরঞ্জন দাশ ও গোকুলচন্দ্র নাগ। কল্লোল পত্রিকার আবহে দ্রুত অনুপ্রাণিত হয় প্রগতি, উত্তরা, কালিকলম, পূর্বাশা ইত্যাদি পত্রপত্রিকা। অন্যদিকে আধুনিকতার নামে যথেচ্ছাচারিতা ও অশ্লীলতার প্রশ্রয় দেয়া হচ্ছে এই রকম অভিযোগ এনে শনিবারের চিঠি পত্রিকাটি ভিন্ন বলয় গড়ে তোলে মোহিতলাল মজুমদার, সজনীকান্ত দাস, নীরদ চৌধুরী প্রমুখের সক্রিয় ভূমিকায়।

কবিতার ক্ষেত্রে যাদের নাম কল্লোল যুগের শ্রেষ্ঠ নায়ক বিবেচনায় প্রচারিত তারা হলেন কবি সুধীন্দ্রনাথ দত্ত, বুদ্ধদেব বসু, অমিয় চক্রবর্তী, জীবনানন্দ দাশ, বিষ্ণু দে। এই পাঁচজন বিশিষ্ট কবিকে একসাথে বলা হয় বাংলা সাহিত্যের পঞ্চপাণ্ডব। এ পঞ্চপাণ্ডবই ছিলেন মূলত কল্লোল যুগের কাণ্ডারি। তবে কাজী নজরুল ইসলাম, প্রেমেন্দ্র মিত্র, অচিন্ত্যকুমার সেনগুপ্ত, সঞ্জয় ভট্টাচর্য, অবনীনাথ রায় প্রমুখ অনেকেরই ভূমিকা কোন অংশে খাটো করে দেখবার উপায় নেই।

অচ্যিন্তকুমার সেন রচিত কল্লোল যুগ এ বিষয়ে একটি প্রামাণ্য গ্রন্থ।

তথ্যসূত্র 

বাংলা সাহিত্য
বেলাল চৌধুরী

বেলাল চৌধুরী (জন্ম : ১২ নভেম্বর, ১৯৩৮, মৃত্যু: ২৪ এপ্রিল,  ২০১৮) বিংশ শতাব্দীর দ্বিতীয়ার্ধে আবির্ভূত একজন আধুনিক বাঙালি কবি যাকে ষাট দশকের সঙ্গে চিহ্নিত করা হয়। তিনি সাংবাদিক, প্রাবন্ধিক, অনুবাদক এবং সম্পাদক হিসাবেও খ্যাতিমান। কাজের স্বীকৃতি হিসেবে তিনি ২০১৪ সালে পেয়েছেন একুশে পদক। এবং ১৯৮৪ সালে কবিতায় বাংলা একাডেমি সাহিত্য অর্জন করেন।

জন্ম ও শিক্ষাজীবন 
তার জন্ম ১৯৩৮ সালের ১২ই নভেম্বর বাংলাদেশের ফেনী জেলার ফেনী সদর উপজেলার অন্তর্গত শর্শদি গ্রামে। তার পিতা রফিকউদ্দিন আহমাদ চৌধুরী ও মা মুনীর আখতার খাতুন চৌধুরানী। তিনি দীর্ঘকাল ঢাকাস্থ ভারতীয় দূতাবাস কর্তৃক প্রকাশিত ভারত বিচিত্রা পত্রিকাটির সম্পাদকের দায়িত্ব পালন করেছেন।

উল্লেখযোগ্য কাজ 

বত্রিশ নম্বর
মৃত্যুর কড়ানাড়া
আমার কলকাতা
নিরুদ্দেশ হাওয়ায় হাওয়ায়
জীবনের আশ্চর্য ফাল্গুন
যাওয়ার আগে আরেক চুমুক
সেলাই করা ছায়া
যে ধ্বনি চৈত্রে, শিমুলে
</div>

পুরস্কার ও সম্মাননা 
 একুশে পদক, (২০১৪)
বাংলা একাডেমি সাহিত্য (১৯৮৪)

মৃত্যু
২০১৭ সালের আগস্টে কিডনিজনিত সমস্যার কারণে বেলাল চৌধুরী হাসপাতালে ভর্তি হন। তারপর থেকেই শারীরিক অবস্থা খুব খারাপ হতে থাকে। ২০১৮ সালের এপ্রিল মাসে তাকে লাইফ সাপোর্টে নেওয়া হয়েছিল এবং ২৪ এপ্রিল বেলা ১২টায় ঢাকার আনোয়ার খান মডার্ন হাসপাতালে মারা যান তিনি।

উনাকে তার গ্রামের বাড়ি ফেনীর জেলার অন্তর্গত শশর্দি গ্রামে ছায়া সুনিবিড় এক দিঘির পাড়ে উনার অন্যান্য আপনজন দের পাশে দাফন করা হয়।

তথ্যসূত্র

বহিঃসংযোগ 
 তেপান্তরের বয়সে দীপান্তর
 নিরুদ্দেশ হাওয়ায় হাওয়ায়, কবি বেলাল চৌধুরী ছিলেন সাদা মনের মানুষ, একনজরে বাংলাদেশ প্রতিদিন, ২৭ এপ্রিল ২০১৮, পৃষ্ঠা ৫।

১৯৩৮-এ জন্ম
২০১৮-এ মৃত্যু
বাঙালি কবি
বাংলাদেশী কবি
বাঙালি সাংবাদিক
বাংলাদেশী সাংবাদিক
বাঙালি অনুবাদক
বাংলাদেশী অনুবাদক
একুশে পদক বিজয়ী
ফেনী জেলার ব্যক্তি
কবিতায় বাংলা একাডেমি সাহিত্য পুরস্কার বিজয়ী
বাঙালি লেখক
মযহারুল ইসলাম কবিতা পুরস্কার বিজয়ী
বাংলাদেশী পুরুষ কবি
বাংলা একাডেমি সাহিত্য পুরস্কার বিজয়ী
নোয়াখালী জেলার ব্যক্তি
শনিবারের চিঠি

শনিবারের চিঠি বাংলাভাষার অন্যতম বিখ্যাত সাহিত্য-সাময়িকী, যা বিংশ শতকের প্রথমার্ধে ১৯২৪ খ্রিষ্টাব্দে প্রবর্তিত হয়েছিল। এটি ছিল একটি সাপ্তাহিক কাগজ এবং এর মূল স্বত্বাধিকারী ছিলেন অশোক চট্টোপাধ্যায়  যোগানন্দ দাস এর প্রতিষ্ঠাতা সম্পাদক। তবে আদ্যোপান্ত শনিবারের চিঠি'র প্রাণপুরুষ ছিলেন কবি-সাহিত্যিক সজনীকান্ত দাস। শনিবারের চিঠি দু‌ই পর্যায়ে প্রকাশিত হয়েছিল। এর প্রথম প্রকাশ ১০ই শ্রাবণ ১৩৩১ তথা ১৯২৪ খ্রিস্টাব্দের ২৬শে জুলাই। প্রতিষ্ঠালগ্নে সম্পাদক ছিলেন যোগানন্দ দাস। তবে ভাদ্র ১৩৩১/ফাল্গুন ১৩৩১ সংখ্যা (সাপ্তাহিক একাদশ সংখ্যা) থেকে সজনীকান্ত দাস সম্পাদকের দায়িত্ব পালন করেছেন। এতে যারা লিখেছেন তাদের মধ্যে অন্যতম মোহিতলাল মজুমদার, হেমন্তকুমার চট্টোপাধ্যায়, নীরদচন্দ্র চৌধুরী পরিমল গোস্বামী প্রমুখ। এঁদের ভাষা ছিল ব্যঙ্গময়; সমালোচনার লক্ষ্য ছিল পিত্ত জ্বালিয়ে দেয়া।

প্রভাব
এই সাপ্তাহিক সাহিত্যপত্রটি ১৯৩০-৪০-এর দশকে কলকাতা কেন্দ্রিক বাঙলা সাহিত্যের জগতে বিশেষ সাড়া জাগিয়েছিল। আধুনিক বাংলা সাহিত্যের পথিকৃৎ কল্লোল, প্রগতি, কালি-কলম, পরিচয়, পূর্বাশা, কবিতা, চতুরঙ্গ প্রভৃতি পত্রিকাসমূহের সঙ্গে শনিবারের চিঠি’র নাম জড়িত অবিচ্ছেদ্যভাবে। রবীন্দ্রনাথ-প্রমথ চৌধুরী-শরৎচন্দ্র থেকে আধুনিক বাংলা সাহিত্যের শ্রেষ্ঠ লেখকদের সংখ্যায় সংখ্যায় তুলোধোনা করে পত্রিকাটি সকলের মনোযোগের কেন্দ্রবিন্দুতে চলে গিয়েছিল। এর সঙ্গে কল্লোল গোষ্ঠীর দ্বন্দ্ব ছিল আক্রমণাত্মক ; পাশ্চাত্য আধুনিকতার স্পর্শে উদ্বেলিত কল্লোল যুগের চার পাশ ঘিরে ছিল শনি'র চক্র। তবে শনিবারের চিঠি সে সময়কার সাহিত্যচেতনাকে বিশেষভাবে অনুপ্রাণিত করেছিল।

শনিবারের চিঠি'র অন্যতম প্রধান আকর্ষণ ছিল এর "সংবাদ সাহিত্য"। এই অংশে সমসাময়িক কালে প্রকাশিত কবিতা, উপন্যাস, ছোটগল্প, প্রবন্ধ ইত্যাদি সম্পর্কে খবরাদি প্রকাশ করা হতো। ভাষা ছিল রম্য, কার্যত ব্যঙ্গার্থক। কবি জীবনানন্দ দাশ যখন ছিলেন স্বল্পালোচিত তখন শনিবারের চিঠিতে তার অন্তত ৩৩টি কবিতা নিয়ে আলোচনা করা হয়েছিল।

এ কথা ভাবা অন্যায্য হবে যে, ব্যঙ্গবিদ্রূপেই শনিবারের চিঠি নিঃশেষিত হয়ে গিয়েছিল। শনিবারের চিঠি’তে তৎকালীন প্রধান লেখদের রচনা বিপুল পরিমাণে প্রকাশিত হয়েছে।

তথ্যসূত্র

বহিঃসংযোগ 
 

বাংলা ভাষার ম্যাগাজিন
সাহিত্য পত্রিকা
বাংলা ভাষার সংবাদপত্র
বাংলা সাহিত্য
ভারতের বিলুপ্ত পত্রিকা
ভারতের সাহিত্য ম্যাগাজিন
ভারতের মাসিক ম্যাগাজিন
কলকাতার গণমাধ্যম